## Εισαγωγή στις ΤΠΕ 2023-2024 4η εργασία: Παρουσίαση με τη χρήση του Powerpoint

Σκοπός της εργασίας είναι η παρουσίαση ενός θέματος με τη δημιουργία σχετικής παρουσίασης στο powerpoint για την ενημέρωση - εκπαίδευση των ακροατών. Ανάλογα με το αντικείμενο που θα επιλέξετε θα διαφοροποιείται και η ηλικία των (δυνητικών) ακροατών. Π.χ. ένα μάθημα για ένα νηπιαγωγείο απευθύνεται σε παιδιά ηλικίας 4-5 ετών, μια παρουσίαση σε συναδέλφους σας έχει ακροατές άτομα ηλικίας 18-65 ετών κ.ο.κ. Προτεινόμενα θέματα, για παρουσίαση είναι:

| 1. Νέες τεχνολογίες και εκπαίδευση 2. Κοινωνικές/ ψυχολογικές επιπτώσεις της χρήσης του Διαδικτύου 3. Προστασία του περιβάλλοντος 4. Τηλεόραση/ΤΠΕ και παιδί 5. Εκπαιδευτική αξία του παιχνιδιού 6. Εκδρομές στη φύση και εκπαίδευση (Outdoor Education) 7. Πολυπολιτισμικό Νηπιαγωγείο 8. Παραμύθι και κριτική σκέψη | 1. Αναλυτικό Πρόγραμμα Ελλάδος, Κύπρου ή άλλων χωρών για την Προσχολική Αγωγή 2. Εκπαιδευτικά Συστήματα άλλων χωρών 3. Μαθησιακές Δυσκολίες/Ειδικές Εκπαιδευτικές Ανάγκες 4. Διδακτικές Ενότητες [από τον Οδηγό της Νηπιαγωγού και το Αναλυτικό Πρόγραμμα για το Νηπιαγωγείο](https://blogs.sch.gr/nipsam/%CE%B5%CE%B3%CF%87%CE%B5%CE%B9%CF%81%CE%AF%CE%B4%CE%B9%CE%B1-%CE%BD%CE%B7%CF%80%CE%B9%CE%B1%CE%B3%CF%89%CE%B3%CE%B5%CE%AF%CE%BF%CF%85/) |
| --- | --- |

### Οδηγίες

* Εργάζεστε σε *ομάδες των 2 ή 3 ατόμων,* σύμφωνα με τις οδηγίες του εργ. συνεργάτη σας. Η παρουσίαση γίνεται από κοινού.
* Για την παρουσίαση θα έχετε στη διάθεσή σας εως 10 λεπτά της ώρας, συνεπώς θα πρέπει να ετοιμάσετε μία παρουσίαση με το πολύ **12 διαφάνειες**.
* Στην παρουσίασή θα πρέπει να συμπεριλάβετε **τουλάχιστον μία εικόνα**, **τουλάχιστον έναν πίνακα**, **τουλάχιστον ένα αντικείμενο smart art** και εφόσον είναι εφικτό, **ένα γράφημα**.
* Ακόμη, θα πρέπει να χρησιμοποιήσετε διάφορα εφέ κίνησης για ορισμένα αντικείμενα κάθε διαφάνειας, καθώς και διάφορους τρόπους εναλλαγής των διαφανειών, πάντα με γνώμονα μια καλαίσθητη και μινιμαλιστική παρουσίαση. Είναι στη διακριτική σας ευχέρεια το να χρησιμοποιήσετε, ή όχι, κάποια αυτόματα σχήματα.

### Παράδοση εργασίας

1. Θα πρέπει να παραδώσετε την εργασία το αργότερο *ως τις 8/1/2023* και ώρα 14.00. Tο αρχείο ppt, που θα στειλετε με μειλ στον εργαστηριακό σας διδάσκοντα, θα έχει τα στοιχεία Όνομα\_Επώνυμο\_ΑΜ1\_Όνομα\_Επώνυμο\_ΑΜ2\_Hmera\_wra\_Tmhmatos. Στο θέμα του μηνύματος θα πρέπει να υπάρχει ο τίτλος “Εργασία2 Ονοματεπώνυμο Τμήμα”.
2. Η παρουσίαση θα γίνει την εβδομάδα 8-12/1/2024 στην εργαστηριακή σας ομάδα.

| **Κριτήριο αξιολόγησης** | **Βαρύτητα** |
| --- | --- |
| Συνέπεια και συνέχεια στο σχεδιασμό (ενιαία μορφοποίηση στη παρουσίαση, ευκρίνεια σχημάτων γραμμάτων κλπ) | 20% |
| Κατάλληλος αριθμός διαφανειών ώστε η παρουσίαση να μην υπερβαίνει τα 10 λεπτά. | 10% |
| Κατάλληλη χρήση λειτουργιών όπως προσθήκη εικόνας, πινάκων, εφέ εναλλαγής διαφανειών κλπ. | 20% |
| Περιεχόμενο, δόμησή του, σύνταξη και ορθογραφία, ορθή χρήση του εργαλείου | 30% |
| Ποιότητα προφορικής παρουσίασης | 20% |
| Σύνολο | 100% |